দু পায়ে ছটি করে আঙুল, তাই জুতো মেলে না বাজারে, অনেক কষ্টেই সাধারণ জুতো পড়তেন স্বপ্না, এখন তিনি সোনার মেয়ে তাই তাঁর জন্য বিশেষ জুতো বানাচ্ছে বিখ্যাত জুতো কোম্পানি অ্যাডিডাস, এশিয়ান গেমস শেষ হওয়ার পর কেন্দ্রীয় ক্রীড়ামন্ত্রী রাজ্যবর্ধন সিং রাঠৌর আডিডাস সংস্থার সঙ্গে স্বপ্নার জুতো তৈরির ব্যাপারে কথা বলেছিলেন। এবার আডিডাস-এর পক্ষ থেকে জানানো হল, তারা স্বপ্নার জন্য বিশেষ ধরণের জুতো তৈরির কথা ভাবতে শুরু করেছে। সব কিছু ঠিকঠাক থাকলে কিছুদিনের মধ্যেই সেই বিশেষ ধরণের জুতো স্বপ্না পেয়ে যাবেন। জাকার্তায় এশিয়ান গেমসে সোনা জয়ের পরই নিজের অসুবিধার কথা প্রকাশ্যে জানিয়েছিলেন জলপাইগুড়ির মেয়ে।